b'\n_START_ARTICLE_\nJamski biser\n_START_PARAGRAPH_\nJamski biser ali pizolit je koncentri\xc4\x8dna oblika sige, ki se je nalo\xc5\xbeila okoli pe\xc5\xa1\xc4\x8denih zrn, ko\xc5\xa1\xc4\x8dkov kosti ali ostalih majhnih delcev. Kalcit se zaradi izhajanja CO\xe2\x82\x82 izlo\xc4\x8da iz vodnih kapljic in se enakomerno nalaga na povr\xc5\xa1ino delcev. Jamski biseri se nahajajo v majhnih bazen\xc4\x8dkih, kjer se zaradi valovanja in rotacije do dolo\xc4\x8dene velikosti ne zacementirajo na podlago.'